**SUSITARIMAS DĖL PAPILDOMŲ IR (AR) NEATLIEKAMŲ DARBŲ**

**PRIE 2024-10-30 SUTARTIES NR. S-1148**

2025-08-12

**AB „Via Lietuva“** (buvęs pavadinimas – akcinė bendrovė Lietuvos automobilių kelių direkcija), atstovaujama šį dokumentą pasirašančio įgalioto bendrovės darbuotojo (toliau – **Užsakovas**),

ir

**UAB „Fegda“**,atstovaujama šį dokumentą pasirašančio įgalioto bendrovės darbuotojo (toliau - Rangovas),

toliau Užsakovas ir Rangovas atskirai vadinami „**Šalimi**“, o kartu vadinami „**Šalimis**“,

**Šalys, atsižvelgdamos į tai, kad:**

1. 2024-10-30 Šalys sudarė pirkimo sutartį Nr. S-1148 (toliau – **Sutartis**) projekte „Magistralinio kelio A14 Vilnius–Utena ruožo nuo 28,40 iki 39,207 km rekonstravimas“;
2. Sutarties pagrindu Rangovas įsipareigojo atlikti darbus (toliau – **Darbai**), o Užsakovas – tinkamai ir laiku atsiskaityti;
3. Konkursinio darbų kiekių žiniaraščio santraukoje pateikta pastaba, jog „Rangovas savo pasiūlyme turi įsivertinti eilutėje nurodytą sumą. Rangovas, pasirašęs Sutartį su AB „Via Lietuva“ dėl kelio rekonstravimo/remonto, turės sudaryti sutartį su AB „Energijos skirstymo operatorius“ (toliau – AB „ESO“) dėl jiems priklausančių tinklų pertvarkymo. AB „Via Lietuva“ Rangovui už AB „ESO“ priklausančių tinklų pertvarkymą apmokės už faktiškai atliktus darbus“. Konkursinio darbų kiekių žiniaraščio santraukoje pateikta suma – Elektrotechnikos (ESO iškėlimo)\* dalis – 47 152,07 Eur be PVM;
4. AB „ESO“ Rangovui po faktinio darbų atlikimo išrašė 2025 m. liepos 23 d. PVM sąskaitą faktūrą Nr. ESO25P097618 (**Priede Nr. 1**), kurios vertė yra 50 341,19 Eur be PVM;
5. Faktiškai atlikus ESO dalies darbus, padidėjo šių darbų atlikimui numatyta vertė nurodyta konkursiniame darbų kiekių žiniaraštyje, todėl atsirado papildomų darbų, kurių vertė yra   
   3 189,12 Eur be PVM;
6. Rangovas 2025-07-31 raštu Nr. DKS-2025-533 „Dėl AB „ESO“ priklausančių tinklų pertvarkymo“ atlikus ESO iškėlimo darbus“ (**Priedas Nr. 2**) kreipėsi į Užsakovą dėl atliktų darbų sumos kompensavimo.

Šalys, remdamosi Sutarties XII skyriaus nuostatomis, sudaro šį susitarimą dėl papildomų ir (ar) neatliekamų darbų (toliau – **Susitarimas**), kuriuo susitaria dėl toliau nurodomų sąlygų:

1. Šalys susitaria dėl papildomų darbų kainos:
   1. viso papildomų darbų kaina su PVM yra 3 858,84 Eur (trys tūkstančiai aštuoni šimtai penkiasdešimt aštuoni eurai, 84 ct);
   2. papildomų darbų kaina be PVM yra 3 189,12 Eur (trys tūkstančiai vienas šimtas aštuoniasdešimt devyni eurai, 12 ct);
   3. 21 proc. PVM yra 669,72 Eur (šeši šimtai šešiasdešimt devyni eurai, 72 ct).
2. Dėl aukščiau šiame Susitarime nurodytų sąlygų Sutarties 12 punkte numatyta Sutarties kaina padidėja toliau nurodyta suma: 3 858,84 Eur (su PVM). Galutinė Sutarties kaina yra:   
   32 408 430,48 Eur (su PVM).
3. Šalys susitaria, kad dėl papildomų darbų nėra suteikiamas papildomas darbų atliko terminas.
4. Rangovas įsipareigoja, pagal šiame Susitarime patikslintą Sutarties kainą atitinkamai pakeisti statinio statybos, rekonstravimo, remonto, atnaujinimo (modernizavimo), griovimo ir kultūros paveldo statinio tvarkomųjų statybos darbų ir civilinės atsakomybės privalomojo draudimo sumą.
5. Šalys patvirtina, jog Susitarime numatytos sąlygos buvo individualiai Šalių aptartos ir pilnai atitinka jų tikrąją valią, kurios įgyvendinimo Šalys siekė sudarydamos Susitarimą.
6. Sutarties sąlygos, kurios nėra aptartos kaip keičiamos Susitarimu, lieka nepakeistos galioti Sutarties galiojimo laikotarpiu.
7. Šis Susitarimas įsigalioja nuo Šalių pasirašymo (abiejų Šalių) dienos ir galioja pagal Sutartyje nustatytą Sutarties galiojimo terminą.
8. Susitarimas yra neatskiriama ir sudėtinė Sutarties dalis.
9. Susitarimo priedai:
   1. Priedas Nr. 1 AB „ESO“ 2025-07-23 sąskaita Nr. ESO25P097618;
   2. Priedas Nr. 2 Rangovo 2025-07-31 raštas Nr. DKS-2025-533 „Dėl AB „ESO“ priklausančių tinklų pertvarkymo“.

|  |  |
| --- | --- |
| UŽSAKOVAS  **AB „Via Lietuva“**  Kauno g. 22-202, LT-03212 Vilnius  Įmonės kodas 188710638  PVM mokėtojo kodas LT100009270611  Telefonas +370 5 232 9600  El. paštas info@vialietuva.lt  A.s. LT37 7300 0100 0245 6303  AB „Swedbank“  Dokumentą pasirašantis įgaliotas bendrovės darbuotojas | RANGOVAS  **UAB „Fegda“**  Geologų g. 12, LT-02190 Vilnius,  Įmonės kodas 110801759  PVM kodas LT108017515  El. paštas [info@fegda.lt](mailto:info@fegda.lt)  A.s. Nr. LT27 2150 0510 0001 1527  OP Corporate Bank plc Lietuvos filialas  Dokumentą pasirašantis įgaliotas bendrovės darbuotojas |